ตลาดจับมือSCBวางแผนเงินขยายฐานนักลงทุนรายบุคคล
ตลาดหลักทรัพย์จับมือธนาคารไทยพาณิชย์ แนะวิธีวางแผนการเงินส่วนบุคคลให้กับผู้บริหารสาขาธนาคาร
11 ส.ค. 2554

ตลาดหลักทรัพย์จับมือธนาคารไทยพาณิชย์ แนะวิธีวางแผนการเงินส่วนบุคคลให้กับผู้บริหารสาขาธนาคาร
นายจรัมพร โชติกเสถียร กรรมการและผู้จัดการตลาดหลักทรัพย์แห่งประเทศไทย เปิดเผยว่า ตลาดหลักทรัพย์ได้ร่วมมือกับธนาคารไทยพาณิชย์ในโครงการ “Wealth Manage [email protected] Bank” สร้างผู้บริหารสาขาของธนาคารกว่า 1,000 คน ให้มีความรู้และทักษะ สามารถให้คำแนะนำเกี่ยวกับการบริหารเงินและแนะนำผลิตภัณฑ์การเงินและการลงทุนหลากหลายแก่ผู้มีเงินออม นับเป็นกลยุทธ์สำคัญเพื่อขยายฐานผู้ลงทุนผ่านธนาคารพาณิชย์ของตลาดหลักทรัพย์ และธนาคารไทยพาณิชย์ ซึ่งมีสาขามากเป็นอันดับ 1 ของประเทศ รวม 1,019 สาขา จะเสริมความแข็งแกร่งให้กับโครงการดังกล่าว
นายญนน์ โภคทรัพย์ รองผู้จัดการใหญ่ กลุ่มลูกค้าบุคคล ธนาคารไทยพาณิชย์ กล่าวว่า โอกาสดีที่ผู้บริหารสาขาของธนาคารจะได้รับความรู้ด้านการวางแผนการเงินส่วนบุคคล และมีส่วนร่วมในการวางรากฐานที่เข้มแข็งในระยะยาวให้กับตลาดทุนไทย
ทั้งนี้ โครงการ Wealth [email protected] มีธนาคารพาณิชย์เข้าร่วมเป็นพันธมิตรแล้ว 6 แห่ง ได้แก่ ธนาคารไทยพาณิชย์ ธนาคารกรุงไทย ธนาคารกรุงเทพ ธนาคารกรุงศรีอยุธยา ธนาคารทหารไทย และธนาคารธนชาต มีผู้บริหารธนาคารเข้าร่วมโครงการกว่า 3,000 คน